निमृत कौर अहलूवालिया

निमृत कौर अहलूवालिया (जन्म: 11 दिसंबर 1994) भारतीय अभिनेत्री हैं जो मुख्य रूप से हिन्दी टेलीविजन में काम करती हैं। निमृत ने 2018 में फेमिना मिस मणिपुर जीता और 2018 के फेमिना मिस इंडिया प्रतियोगिता में वह शीर्ष 12 में से एक रहीं। उन्होंने छोटी सरदारनी के साथ अपने अभिनय करियर की शुरुआत की। इसमें उन्होंने मेहर कौर ढिल्लों और सहर कौर गिल नाम के दो किरदारों को निभाया। निमृत ने रियलिटी शो बिग बॉस 16 में भी भाग लिया था।

करियर 
2018 में फेमिना मिस मणिपुर का खिताब जीतने के बाद उन्होंने मॉडलिंग में अपना करियर शुरू किया। वह बी प्राक के म्यूजिक वीडियो मस्तानी में दिखाई दीं। 

निमृत अहलूवालिया ने 2018 में एक लघु फिल्म, हू सेड बॉयज़ कांट वियर मेकअप से अभिनय करियर की शुरुआत की। 2019 में, वह धारावाहिक छोटी सरदारनी में दिखाई दीं। मेहर ढिल्लों और सहर गिल के किरदार निभाना उनके करियर को लम्बी ऊंचाई तक ले जाने वाला साबित हुआ। इसने उन्हें घर-घर तक पहचान दिलाई। 2021 में, वह बैनेट दोसांझ की संगीत वीडियो सीरियस में दिखाई दीं।

2022 से 2023 तक, निमृत अहलूवालिया ने कलर्स टीवी के रियलिटी शो बिग बॉस 16 में भाग लिया।  वह अंतिम सप्ताह में घर से बाहर हुईं और 6वें स्थान पर रहीं। वह 2023 में श्रेया घोषाल और विशाल मिश्रा की संगीत वीडियो ज़िहाल-ए-मिस्किन में दिखाई दीं।

धारावाहिक / संगीत वीडियो

धारावाहिक

विशेष उपस्थिति

संगीत वीडियो

सन्दर्भ

भारतीय टेलीविज़न अभिनेत्री
1994 में जन्मे लोग
बिग बॉस प्रतिभागी
भारतीय मॉडल